Diari Oficial de la Generalitat Valenciana


Sumari del DOGV 6218, del 03-03-2010 (2010/1389)

Notificació de la sentència dictada en el judici verbal número 850/2008
-----------------------------------------------------------------------

### Dades del document

Número de DOGV
:   6218

Data del DOGV
:   03-03-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/1389


Data del document
:   18-01-2010

Organisme emissor
:   Jutjat de Primera Instància Número 2 de Benidorm

Tipus de document
:   Edicte

Notificació de la sentència dictada en el judici verbal número 850/2008 [2010/1389]  
Judici verbal 000850/2008  
Part demandant: Bancaixa.  
Part demandada: Elena Guillomia Gallego i Joaquín García Pastor.  
Sobre: altres verbals.  
En el judici a què es fa referència s'ha dictat la resolució que té el text que literalment és com segueix:  
«Sentència número 550/2009  
Benidorm, 28 de setembre de 2009  
José Antonio Pérez Nevot, magistrat titular del Jutjat de Primera Instància número 2 d'aquesta ciutat i partit judicial, he vist les actuacions de judici verbal sobre la reclamació d'una quantitat que, amb el número 850 de 2008, s'han seguit davant d'aquest Jutjat a instàncies de la Caixa d'Estalvis de València, Castelló i Alacant, representada per la procuradora Josefa Emilia Hernández Hernández i assistida per la lletrada Elisa Botello Agulló, contra Elena Guillomia Gallego i Joaquín García Pastor, en situació processal de rebel·lia; i atesos els següents  
Antecedents de fet  
Primer. Amb data 9 de juny de 2008 la procuradora senyora Hernández, en la representació que s'ha indicat en l'encapçalament d'aquesta sentència, va presentar un escrit de demanda. En aquest escrit, després d'al·legar els fets i fonaments de dret que considerava oportuns, sol·licitava que es dictara una sentència que condemnara els demandats a pagar a l'actora la suma de 2.634,39 euros, més els interessos pactats del 24% des de la data d'interposició de la demanda i les costes.  
Aquesta petició es basava en l'incompliment de l'obligació de devolució del préstec subscrit entre ambdues parts.  
A l'escrit anterior s'adjuntaven diversos documents.  
Segon. Amb la citació prèvia de les parts, el dia 22 de setembre de 2009 es va celebrar el judici a la sala d'audiències d'aquest Jutjat.  
La part demandant es va ratificar en l'escrit de demanda.  
La part demandada va ser declarada en rebel·lia per no haver comparegut de forma legal.  
Una vegada fixats els fets controvertits i proposada i admesa com a única prova la documental, es va declarar el judici vist per a sentència.  
Tercer. En la substanciació d'aquest procés s'han respectat totes les prescripcions legals, llevat d'alguns terminis processals, a causa de l'acumulació d'assumptes que suporta aquest òrgan jurisdiccional.  
Fonaments de dret  
Primer. L'objecte d'aquest litigi és una pretensió declarativa de condemna al pagament de 2.634,39 euros, més els interessos pactats del 24% des de la data d'interposició de la demanda i les costes.  
Segon. Atés que la part demandada ha sigut declarada en situació processal de rebel·lia, pertoca considerar-la oposada de forma íntegra a la pretensió anterior (article 496.2 LEC).  
Tercer. La prova documental practicada en aquest litigi ha sigut suficient per a provar els fets següents, que són d'interés per a decidir:  
1. El dia 9 d'agost de 1991 la Caixa d'Estalvis de València va subscriure amb Joaquín García Pastor i Elena Guillomia Gallego un contracte de préstec en virtut del qual la primera lliurava als segons la suma de 560.000 pessetes, que havia de tornar en 60 terminis mensuals amb un interés nominal anual del 21%. Es va convindre, igualment un interés de demora del 24% anual. Aquest fet es desprén del contracte privat que s'ha aportat com a document número 1 de la demanda, que consta degudament firmat i que no va ser impugnat, i per aquesta raó mereix un valor probatori ple.  
2. Els demandats van incomplir l'obligació de tornar el capital en els terminis pactats, tots els quals havien vençut en la data de presentació de la demanda (la integritat del préstec vencia l'any 1996, atés que s'havia convingut un termini de devolució de cinc anys). En data 29 d'abril de 2008 presentava un saldo deutor de 2.634,39 euros, segons resulta de la liquidació practicada per la demandant; aquesta esmena va ser intervinguda per un notari (document núm. 2 de la demanda).  
Una vegada acreditada l'existència de la relació juridicocontractual per la part demandant i el compliment de l'obligació pactada a càrrec seu (el lliurament del capital), l'al·legació i prova dels fets extintius, impeditius o excloents de l'obligació convinguda per als demandats (tornar el capital amb els interessos) corresponia a aquests (article 217.3 LEC) que, tanmateix, han optat per romandre en rebel·lia, impedint al tribunal analitzar aquests fets (si ho fera s'incorreria en incongruència: article 218 LEC). Per això pertoca estimar de forma íntegra la demanda interposada (article 0915 LQ).  
Quart. El principal produirà un interés nominal anual d'un 24% des de la data d'interposició de la demanda (9 de juny de 2008) fins a fer-ne el pagament complet, atés que aquest va ser l'interés de demora pactat (article 1100 i 8470 JC).  
Cinqué. Atés que el cas examinat no presenta dubtes seriosos de fet ni de dret, pertoca imposar les costes d'aquesta instància a la part demandada (article 394.1 LEC)  
Vistos els articles esmentats i tots altres que hi són aplicables de manera general i pertinent,  
Dispose  
Estimar de forma íntegra la demanda interposada per Caixa d'Estalvis de València, Castelló i Alacant i condemnar Elena Guillomia Gallego i Joaquín García Pastor a pagar a la primera la suma de dos mil sis-cents trenta-quatre euros i trenta-nou cèntims (2.634,39 €), més un interés nominal anual del 24% des del dia 9 de juny de 2008 fins a fer-ne el pagament complet, i amb la imposició de les costes d'aquesta instància a la part demandada.  
Notifiqueu-ho de forma legal a les parts i feu-los saber que aquesta sentència no és ferma i que s'hi pot interposar un recurs d'apel·lació en un termini de cinc dies des de la seua notificació que, si pertoca, haurà de preparar-se davant d'aquest Jutjat mitjançant un escrit que complisca les formalitat de l'article 457.2 de la Llei 1/2000, de 7 de gener, d'Enjudiciament Civil, perquè el resolga l'Audiència Provincial d'Alacant.  
Aquesta és la meua sentència, de la qual cal expedir un certificat per a incorporar-lo a les actuacions i de què cal portar l'original al llibre de sentències, que jutjant definitivament en primera instància pronuncie, mane i firme».  
Atés que es desconeix el domicili o la residència actuals d'Elena Guillomia Gallego, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha ordenat publicar aquest edicte en el Diari Oficial de la Comunitat Valenciana per a portar a efecte la diligència de notificació.  
Benidorm, 18 de gener de 2010.- La secretària judicial: María Engracia Román Ivorra.